el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el el el el el el el el el el el el el el de en el el en el en el el el en el el
Στις 7 Φεβρουαρίου του 2021 διεξήχθει το Super Bowl LV (δηλαδή το 55ο) στο μεγαλύτερο λιμάνι της Florida, το Tampa. Φαβορί για την κατάκτηση του τροπαίου ήταν οι περσινοί πρωταθλητές Kansas City Chiefs, με τις στοιχηματικές εταιρείες να τους δίνουν προς στοιχηματισμό με μειονέκτημα -3 πόντων. Τελικά, νικητής αναδείχθηκε η ομάδα των Tampa Bay Buccaneers με συνολικό αποτέλεσμα 9-31. Παράλληλα, τα έφερε έτσι η τύχη ώστε να σηκώσει το τρόπαιο στην περιοχή της. Φυσικά, θα έχετε απολαύσει τον τελικό εδώ και μέρες αλλά επιτρέψτε μας να σας παρουσιάσουμε παρακάτω 21 στοιχεία που μας έκαναν εντύπωση από το παιχνίδι:
Πριν την έναρξη του αγώνα όλοι πιστεύαμε ότι αυτός ο τελικός δεν θα είχε καμία σχέση με την προηγούμενη αναμέτρηση των δύο ομάδων στην κανονική περίοδο (που είχαμε εντυπωσιαστεί από το εκφοβιστικό ξεκίνημα των Chiefs). Έτσι έγινε τελικά με τους Tampa Bay Buccaneers να κυριαρχούν στον αγώνα από το ημίχρονο κιόλας με μεγάλη διαφορά (6-21)
Οι περισσότεροι πιστεύαμε ότι το κλειδί αυτού του αγώνα θα ήταν η μάχη μεταξύ επίθεσης του KC εναντίων της άμυνας του TB, όπως και έγινε. Η άμυνα των Bucs έγραψε ιστορία με μια συγκλονιστική εμφάνιση. Ο Defensive Coordinator Todd Bowls σχεδίασε και προετοίμασε ένα σύνολο που πάγωσε την θεωρητικά καλύτερη επίθεση και τον καλύτερο QB του πρωταθλήματος. Κρίμα που σχεδόν όλες οι ομάδες έχουν κλείσει τις θέσεις των HC και έτσι το πιθανότερο είναι ότι δεν θα έχουμε την ευκαιρία τουλάχιστον για την επόμενη περίοδο να τον δούμε ως πρώτο προπονητή κάπου
Το πιο σημαντικό στοιχείο του αγώνα ήταν η τεράστια πίεση που δέχτηκε ο QB των Chiefs στην πάσα. Ο QB Patrick Mahomes πραγματικά βρισκόταν όλο το βράδυ σε ασφυκτική πολιορκία. Περιμέναμε ότι οι Bucs θα παρουσίαζαν ένα ιδιαίτερο, παράξενο και άκρως επιθετικό pass rush. Ήδη είχαν κάνει σπουδαία πράγματα στον NFC Championship αγώνα με τους Packers αλλά στο Super Bowl πραγματοποίησαν μια εμφάνιση που θα είναι σημείο αναφοράς
Ουσιαστικά η πίεση εκδηλώθηκε χωρίς blitz. Είναι θέμα αν επιχειρήθηκαν 5 blitz από τα 66 plays παίχτηκαν σε αυτήν την μεριά του γηπέδου. Οι υπόλοιποι αθλητές κλείδωναν την πάσα, δίνοντας έμφαση πολύ παραπάνω από ότι στο τρέξιμο στην αντίδραση τους
Παρόλο που το TB παίζει με διατάξεις 3-4, η Defensive Line ήταν μια από τις καλύτερες του πρωταθλήματος και το απέδειξε εμπράκτως. Ο DT Ndamukong Suh (τον οποίο τον έχουμε πετύχει και εμείς εδώ ως θεατή στο ΣΕΦ λόγω του παιδικού του φίλου που έπαιζε μπάσκετ) είναι μια τεράστια δύναμη πυρός που κυριάρχησε στο εσωτερικό των γραμμών και επιτέλους κατακτά το δαχτυλίδι του πρωταθλητή. Από κοντά εξίσου γεμάτη παρουσία είχε και ο DT Vita Vea
Έλαμψαν δια της εμφάνισης τους και οι δύο MLB που μοιράζονται το κέντρο, ο Devin White και ο Lavonte David. Ειδικά ο White ήταν χάρμα ειδέσθαι και είναι μόλις 22 χρονών! Βρισκόταν σε όλο το γήπεδο ανά πάσα στιγμή και σημείωσε 12 tackles, 1 INT, 1 απόκρουση μπάλας & 2 TFL
Aπό κοντά και οι OLBs. Συγκεκριμένα, ο Shaq Barret που σημείωσε 3 Sacks στον προηγούμενο αγώνα συνέχισε τις καλές του εμφανίσεις. Είχε μόνο 1 Sack και 4 QB Hits άλλα κάθε τρεις και λίγο βρισκόταν στο πρόσωπο του QB Mahomes. Αν ο QB των Chiefs δεν ήταν τόσο γρήγορος και ευέλικτος ειλικρινά δεν ξέρω πόσες φορές θα τον είχε βάλει κάτω
Μιλώντας για την secondary να επισημαίνουμε ότι η συντριπτική πλειοψηφία της αποτελείται από αθλητές ηλικίας 24 ετών και κάτω. Έκαναν σπουδαίο αγώνα αποτρέπoντας την πάσα των Chiefs. Ο ταχύτατος WR Tyreke Hill που είχε τρελάνει κόσμο με τους αριθμούς του στην προηγούμενη μεταξύ τους αναμέτρηση πραγματικά εξαφανίστηκε από την «αεροπορία» των Bucs και τον σχεδιασμό τους εναντίων του
Ο HC των Bucs Bruce Arians επιτέλους δικαιώνεται με τις επιλογές του. Παρέταξε μια σπουδαία ομάδα σε άμυνα και επίθεση που ξεκίνησε από Wild Card θέση και νίκησε στην πορεία της τρεις από τους καλύτερους QBs (Brees, Rodgers, Mahomes). Από τον Δεκέμβρη και έπειτα το σύνολο του δεν έχασε παιχνίδι. Αποτελεί στην ηλικία των 68 ετών τον γηραιότερο HC που κέρδισε ποτέ Super Bowl
Αν κάτι μπορούσε να διακρίνουμε σε αυτήν την ομάδα είναι η ανιδιοτέλεια και η έλλειψη βεντετισμού. Ενδεικτικό παράδειγμα η στάση του θρύλου TE Rob Gronkowski που παρέμενε στο μπλοκάρισμα στα προηγούμενα παιχνίδια έτσι ώστε να βοηθήσει την ομάδα του να πετύχει τον σκοπό της. Όταν τον «έλυσαν» στον τελικό εξέθεσε την άμυνα του KC με 2 TDs στην αρχή του αγώνα και συνολικά 6/7 υποδοχές για 67 γιάρδες. Η ηγεσία και η κατεύθυνση που έδινε ο επίσης θρύλος QB Tom Brady έπαιξε και αυτή τον ρόλο της στο να συγκεντρωθεί η ομάδα στον σκοπό της
Ο QB Tom Brady διακρίνεται για την σταθερότητα του και την διάρκεια του όλα αυτά τα χρόνια. Mε 21/29 προσπάθειες, 201 γιάρδες και 3 TDs έδωσε την πνοή που χρειαζόταν η ομάδα των Buccaneers στην επίθεση. Με αυτήν την μεστή απόδοση πήρε το αίμα του πίσω για τα 3 INT και το 56% στην ευστοχία του στον τελικό της NFC. Κατέκτησε τον 7ο τίτλο του και μάλιστα ως ο γηραιότερος QB (43 χρονών) που πετυχαίνει κάτι τέτοιο. Από ότι έχει πει θα συνεχίσει και του χρόνου…
Άξιο αναφοράς είναι και η απόδοση των RB των νικητών. To πλήρωμα του χρόνου για την κατάκτηση του τίτλου ήρθε και για τον Leonard Fournette που επιτέλους έπιασε την απόδοση που περιμέναμε σε τρέξιμο και πάσα όσοι τον ξέραμε από το κολλέγιο. Από κοντά και ο μικρός Ronald Jones II. Μαζί με την ποιοτική OL (εντυπωσιακή επιλογή φέτος στο draft ο RT Wrifs & εξαιρετική περίοδο ο LG Ali Marpet) έδωσαν την απαραίτητη υπομονή και τις ανάσες στην ομάδα
Οι Buccaneers αποτελούν expansion team από το 1976 και μετρούν 46 περιόδους. Συνολικά έχουν βρεθεί 11 φορές στα playoff. Αυτός ήταν ο 2ος τίτλος που κατακτούν και μαζί με τους Ravens είναι οι μόνες ομάδες που έχουν πάει πάνω από έναν τελικό και παραμένουν αήττητοι. Oι ιδιοκτήτες εκτός από τα Super Bowl που έχουν κατακτήσει, έχουν κερδίσει και τίτλους ποδοσφαίρου με την Μάντσεστερ Γ.
Tελικά οι σημαντικότατες απουσίες που είχαν οι Chiefs στην Offensive Line τους κόστισαν αρκετά (LT, RT, LG). Αναγκάστηκαν να κάνουν αλχημείες με αναπληρωματικούς και Guard που δεν τους βγήκαν. Ειδικά οι θέσεις των OT που ίσως είναι οι πολυτιμότερες μετά από αυτή του QB αποτέλεσαν την αχίλλειο πτέρνα αφού η ομάδα φαινόταν ανυπεράσπιστη στην επιθετικότητα της άμυνας του TB
Οι κινήσεις του Patrick Mahomes (επάνω) και του Tom Brady (κάτω) πριν την πάσα σε Shotgun σχηματισμό. Με κόκκινο οι επιτυχημένες πάσες, με άσπρο οι αποτυχημένες.
Πιθανώς ο QB Μahomes να είναι ο καλύτερος στην θέση του αυτήν την στιγμή. Θεωρείται όχι απλά ένας πολύ καλός αλλά ένας special QB. Αυτό όμως δεν στάθηκε ικανό στο να κάνει ανταγωνιστικούς τους Chiefs. Αυτό είναι ένα μεγάλο μάθημα για όσους πιστεύουν ότι η μονάδα είναι σημαντικότερη από την ομάδα και ότι ένα μόνο πρόσωπο μπορεί να αλλάξει τον δρόμο της ιστορίας, όπως συμβαίνει σε άλλα λιγότερο ανδρεία αθλήματα. Το τρέξιμο και τα ζεϊμπέκικα του Mahomes για να σώσει ότι σώζεται έδιναν και έπαιρναν. Ήταν φανερό ότι ο χρόνος για να εξελιχθεί ένα play ήταν σε απελπιστικά επίπεδα σε κάθε φάση.
Λογικό είναι οι αριθμοί του QB Mahomes να μην ήταν καλοί στην πάσα. Πέντε λεπτά πριν το τέλους του ημιχρόνου τα στατιστικά του ήταν 5/14 πάσες για 40 γιάρδες. Τις 100 γιάρδες τις έφτασε ένα λεπτό πριν το τέλος της τρίτης περιόδου ενώ πολλά από τα νούμερα τα έγραψε στο λεγόμενο Garbage Time. Οι αριθμοί όμως εδώ δεν λένε την αλήθεια. O Patrick Mahomes έκανε ότι μπορούσε για να κρύψει τα προβλήματα της ομάδας του. Πραγματοποίησε ορισμένα scrambles που λίγοι θα μπορούσαν να τα κάνουν με την αθλητικότητα τους ενώ πολλές είναι οι προσπάθειες του για πάσα που μπορούν να χαρακτηριστούν κάτι παραπάνω από ηρωικές. Παρ’ ολ’ αυτά, αυτή ήταν η πρώτη ήττα του Mahomes με διψήφιο αριθμό διαφοράς σε όλη του την σταδιοδρομία έως τώρα
Σε όλον τον αγώνα οι Bucs ήταν σαν να δήλωναν στους Chiefs με τον τρόπο που έπαιζαν στην άμυνα ότι “πρέπει να πάρετε το παιχνίδι μέσω του τρεξίματος”. Δεν συνέβη κάτι τέτοιο όμως αφού και εκεί δεν σημείωσαν σημαντικούς αριθμούς RB και OL. Ενδιαφέρον στοιχείο είναι τα 49 plays στην πάσα έναντι των 17 στο τρέξιμο, εκ των οποίων τα 5 του QB. Ακόμη το KC, που ήταν η αδιαμφισβήτητα καλύτερη ομάδα της AFC και θεωρητικά η καλύτερη επίθεση του πρωταθλήματος, δεν έφτασε ποτέ στην επίτευξη ενός TD. Είναι η τρίτη φορά που συμβαίνει κάτι τέτοιο σε έναν τελικό!
Οι δύο ομάδες παρατάχθηκαν στην αρχική τους ενδεκάδα στην επίθεση με βασικό σχηματισμό Singleback και “11 προσωπικό”. Αντίστοιχα, στην άμυνα και οι δύο χρησιμοποίησαν ως βάση το Nickel με τους Chiefs την παραλλαγή 4-2-5 και τους Bucs αυτήν του 2-4-5 (η ομάδα υποστηρίζει 3-4 φιλοσοφία)
Το KC χρεώθηκε με 11 πέναλτι για συνολικά 120 γιάρδες σε όλον τον αγώνα. Μόνο στο πρώτο ημίχρονο έχασε 95 γιάρδες σε 8 σφυρίγματα (τα περισσότερα στην άμυνα), το οποίο αποτελεί ρεκόρ για Super Bowl σε ένα ημίχρονο. Μερικά από αυτά προκάλεσαν μια δυσφορία καθότι ο καταλογισμός τους ήταν στο 50-50. Γεγονός όμως είναι ότι τα πέναλτι είναι χαρακτηριστικό του τρόπου παιχνιδιού των Chiefs τα τελευταία τρία χρόνια ενώ φέτος τερμάτισαν στην 4η θέση στην σχετική κατάταξη. Aντίθετα, οι Buccaneers είχαν μόνο 4 πέναλτι για 39 γιάρδες.
Τον τίτλο του MVP του αγώνα τον κέρδισε ο QB Tom Brady. Μας παραξένεψε μια τέτοια απόφαση εφόσον η άμυνα ήταν ο καθοριστικός πρωταγωνιστής της βραδιάς. Ίσως κάποιος εκπρόσωπος της να έπρεπε να τιμηθεί εξ ονόματος της
Η Sarah Thomas έσπασε μια παράδοση καθότι ήταν η πρώτη γυναίκα διαιτητής που σφύριξε ποτέ σε Super Bowl. Το εκτιμώμενο κόστος για μια διαφήμιση 30” παρέμεινε σταθερό, γύρω στα 5,5$ εκ. Ο τραγουδιστής της R&B/Pop Weeknd ήταν ο καλλιτέχνης του φετινού Halftime Time Show. Η απόδοση του έλαβε μικτές κριτικές, με την υλικοτεχνική υποδομή να αποσπά εντυπωσιακές γνώμες λόγω και των ιδιαίτερων συνθηκών ενώ η μίξη του ήχου, η έλλειψη καλεσμένων & οι περίεργοι συμβολισμοί να αποτελούν σημαντικά μειονεκτήματα
Previous Post Super Bowl LV: Όταν οι γενεές συγκρούονται
Next Post Το καρουζέλ των quarterbacks στην NFC
About The Author: Ian
Μεγάλη αγάπη για τον αθλητισμό σε όλο του το φάσμα από τον κλασσικό στίβο έως το surf. Βαμμένος Raiders από τα τέλη 90s. Λάτρης της στρατηγικής και της συγκροτημένης σκέψης, ειδικά αυτής που πηγάζει από το football!